CELEX: 32009R0563
Language: lt
Date: 2009-06-25 00:00:00
Title: 2009 m. birželio 25 d. Tarybos reglamentas (EB) Nr. 563/2009, iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą

30.6.2009   
            
            
               LT
            
            
               Europos Sąjungos oficialusis leidinys
            
            
               L 168/1
            
         
      TARYBOS REGLAMENTAS (EB) Nr. 563/2009
   2009 m. birželio 25 d.
   iš dalies keičiantis Reglamentą (EB) Nr. 2505/96, nustatantį tam tikrų žemės ūkio bei pramonės produktų Bendrijos autonomines tarifines kvotas ir numatantį jų administravimą
   EUROPOS SĄJUNGOS TARYBA,
   atsižvelgdama į Europos bendrijos steigimo sutartį, ypač į jos 26 straipsnį,
   atsižvelgdama į Komisijos pasiūlymą,
   kadangi:
   
               (1)
            
            
               Tam tikrų produktų, kurių autonominė tarifinė kvota buvo nustatyta Reglamentu (EB) Nr. 2505/96 (1), kvotos dydis minėtame reglamente yra išreikštas ne svorio (tonos ar kilogramai) ar vertės, bet kitu matavimo vienetu. Todėl, kai 1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (2) I priede pateiktoje Kombinuotojoje nomenklatūroje nėra nurodyto papildomo šių produktų matavimo vieneto, gali kilti neaiškumų dėl naudotino matavimo vieneto. Aiškumo ir geresnio kvotų administravimo tikslais, būtina nustatyti, kad, siekiant naudotis minėtomis autonominėmis tarifinėmis kvotomis, išleidimo į laisvą apyvartą deklaracijos 41 langelyje „Papildomas matavimo vienetas“ turi būti nurodytas tikslus importuojamų produktų kiekis, išreikštas tų produktų kvotos dydžio matavimo vienetu, nurodytu Reglamento (EB) Nr. 2505/96 I priede.
            
         
               (2)
            
            
               Produktų, kuriems taikomas Reglamentas (EB) Nr. 2505/96, paklausa Bendrijoje turėtų būti patenkinta pačiomis palankiausiomis sąlygomis. Tuo tikslu nuo 2009 m. liepos 1 d. turėtų būti nustatytos trys naujos tam tikram produktų kiekiui taikomos nulinio muito tarifo Bendrijos tarifinės kvotos, nesutrikdant tų produktų rinkų.
            
         
               (3)
            
            
               Bendrijos autonominės tarifinės kvotos, kurios eilės numeris yra 09.2767, dydis yra nepakankamas Bendrijos pramonės poreikiams patenkinti. Todėl ši kvota turėtų būti padidinta.
            
         
               (4)
            
            
               Reikėtų persvarstyti Bendrijos autonominės tarifinės kvotos, kurios eilės numeris yra 09.2806, produktų aprašymą.
            
         
               (5)
            
            
               Todėl Reglamentą (EB) Nr. 2505/96 reikėtų atitinkamai iš dalies pakeisti.
            
         
               (6)
            
            
               Atsižvelgiant į šio reglamento ekonominę svarbą, būtina remtis skubos motyvais, numatytais prie Europos Sąjungos sutarties ir Europos bendrijos steigimo sutarčių pridėto Protokolo dėl nacionalinių parlamentų vaidmens Europos Sąjungoje I punkto 3 dalyje.
            
         
               (7)
            
            
               Tarifinės kvotos turi įsigalioti nuo 2009 m. liepos 1 d., todėl šis reglamentas turėtų būti taikomas nuo tos pačios dienos ir įsigalioti nedelsiant,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 2505/96 iš dalies keičiamas taip:
   
               1.
            
            
               Įterpiamas šis straipsnis:
               „1a straipsnis
               Kai dėl šiame reglamente minėto produkto, kurio dydis yra išreikštas ne svorio (tonos ar kilogramai) ar vertės, bet kitu matavimo vienetu, pateikiama išleidimo į laisvą apyvartą deklaracija, tikslus importuojamų produktų, kurių papildomas matavimo vienetas Tarybos reglamento (EEB) Nr. 2658/87 I priede pateiktoje Kombinuotojoje nomenklatūroje nėra nurodytas, kiekis nurodomas tos deklaracijos 41 langelyje „Papildomas matavimo vienetas“, naudojant tų produktų kvotos dydžio matavimo vienetą, kaip nurodyta šio reglamento I priede.“
            
         
               2.
            
            
               I priedas iš dalies keičiamas taip:
               
                           a)
                        
                        
                           įrašomos šio reglamento I priede nurodytų produktų tarifinės kvotos;
                        
                     
                           b)
                        
                        
                           nuo 2009 m. sausio 1 d. tarifinių kvotų, kurių eilės numeriai yra 09.2767 ir 09.2806, eilutės pakeičiamos šio reglamento II priede nurodytomis eilutėmis.
                        
                     
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   Jis taikomas nuo 2009 m. liepos 1 d.
   Tačiau 1 straipsnio 2 dalies b punktas taikomas nuo 2009 m. sausio 1 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2009 m. birželio 25 d.
      
         
            Tarybos vardu
         
         
            Pirmininkas
         
         L. MIKO
         
      
   
   
      (1)  OL L 345, 1996 12 31, p. 1.
   
      (2)  OL L 256, 1987 9 7, p. 1.
   
      I PRIEDAS
      
                  Eilės Nr.
               
               
                  KN kodas
               
               
                  TARIC
               
               
                  Aprašymas
               
               
                  Kvotos laikotarpis
               
               
                  Kvotos kiekis
               
               
                  Kvotos muitas
               
            
                  09.2813
               
               
                  ex 3920 91 00
               
               
                  94
               
               
                  Koekstruzijos būdu pagaminta trijų sluoksnių polivinilbutiralio plėvelė, neturinti laipsniškai nudažytos juostos, kurios sudėtyje yra ne mažiau kaip 29 %, bet ne daugiau kaip 31 % 2,2’-etilendioksidietil-bis(2-etilheksanoato) kaip plastifikatoriaus
               
               
                  7.1–12.31
               
               
                  500 000 m2
                  
               
               
                  0 %
               
            
                  09.2807
               
               
                  ex 3913 90 00
               
               
                  86
               
               
                  Nesterilus natrio hialuronatas
               
               
                  7.1–12.31
               
               
                  55 000 g
               
               
                  0 %
               
            
                  09.2815
               
               
                  ex 6909 19 00
               
               
                  70
               
               
                  Katalizatorių arba filtrų atramos iš porėtos keramikos, pagamintos visų pirma iš aliuminio ir titano oksidų; bendras tūris neviršija 65 litrų ir vienam skrespjūvio cm2 tenka mažiausiai viena akutė (vienu arba abiem atvirais galais)
               
               
                  7.1–12.31
               
               
                  190 000 vienetų
               
               
                  0 %
               
            
   
      II PRIEDAS
      
                  Eilės Nr.
               
               
                  KN kodas
               
               
                  TARIC
               
               
                  Aprašymas
               
               
                  Kvotos laikotarpis
               
               
                  Kvotos kiekis
               
               
                  Kvotos muitas
               
            
                  09.2806
               
               
                  ex 2825 90 40
               
               
                  30
               
               
                  Volframo trioksidas ir volframo mėlynasis oksidas
               
               
                  1.1–12.31
               
               
                  12 000 tonų
               
               
                  0 %
               
            
                  09.2767
               
               
                  ex 2910 90 00
               
               
                  80
               
               
                  Alilo glicidilo eteris
               
               
                  1.1–12.31
               
               
                  2 500 tonų
               
               
                  0 %